b'\n_START_ARTICLE_\nPoklicni rolkar\n_START_PARAGRAPH_\nPoklicni rolkar ali profesionalni rolkar je rolkar, ki se z rolkanjem ukvarja poklicno. Poklicne rolkarje sponzorirajo rolkarska podjetja, od katerih prejema pla\xc4\x8do, zastonj izdelke in dele\xc5\xbe prodaje njegovih modelov izdelkov. Od amaterskih rolkarjev jih dandanes lo\xc4\x8dijo le \xc5\xa1e lastni modeli izdelkov in vi\xc5\xa1ja pla\xc4\x8da._NEWLINE_\xc4\x8ceprav v tem poklicu prevadujejo mo\xc5\xa1ki, obstajajo tudi podjetja, namenjena samo \xc5\xbeenskam (in s tem tudi sponzoriranju \xc5\xbeensk) oziroma primeri, ko podjetja sponozorirajo tudi \xc5\xbeenske. Prva poklicna rolkarka je bila Elissa Steamer.\n_START_SECTION_\nOblike dela\n_START_PARAGRAPH_\nPoklicni rolkarji nimajo poleg te slu\xc5\xbebe nobene druge, kar pa je bilo pogosto pred letom 2000. \xc5\xa0tevilo sponzorjev poklicnega rolkarja je neomejeno, vendar vsak predstavlja le enega sponzorja za rolkarske deske, \xc5\xa1portne copate itd. To pa ne vpliva na velikost njihove pla\xc4\x8de, ki dosega tudi 2500$ ali ve\xc4\x8d._NEWLINE_Kot sponzorirani rolkar mora le-ta podjetju prispevati posnetke, \xc4\x8de se odlo\xc4\x8dijo, da bodo posneli rolkarski film. Pogosto se rolkarji udele\xc5\xbeujejo demonstracij (ang.: demo), ki so ve\xc4\x8dinoma del dalj\xc5\xa1ih turnej ekipe, na katerih tudi snemajo za filmske projekte sponzorja. Ta potovanja so za rolkarje popolnoma brezpla\xc4\x8dna, kar mnogi rolkarji ve\xc4\x8dkrat navajajo kot najbolj\xc5\xa1i del tega poklica. Mnogokrat je del demonstracij tudi ve\xc4\x8durno deljenje avtogramov._NEWLINE_Rolkaski filmi so zelo pomemben del kariere poklicnega rolkarja, saj je to glavni vir spo\xc5\xa1tovanja in promocije, tako rolkarja, kot njegovih sponzorjev._NEWLINE_Tekmovanja za poklicne rolkarje niso obvezna in tudi zato obstaja veliko rolkarjev, ki se jih nikoli ne udele\xc5\xbeijo._NEWLINE_Slaba stran poklicnega rolkanja je, da se mora\xc5\xa1 nenehno izpopolnjevati in snemati vedno te\xc5\xbeje trike. Pri tem velik de pritiska povzro\xc4\x8dajo sponzorji, ki lahko v mnogih primerih prekinejo pogodbo z rolkarjem, kadar sami tako \xc5\xbeelijo. Rolkanje vsakodnevno povzro\xc4\x8da velike pritiske na telo in kosti, kar postane z leti bolj mote\xc4\x8de. Zato nekateri rolkarji uporabljajo tablete proti bole\xc4\x8dinam, ve\xc4\x8dkrat pa se zgodi, da rolkarji rolkajo tudi s srednje resnimi po\xc5\xa1kodbami (npr. zlom roke, rahlo zvit gle\xc5\xbeenj)._NEWLINE_Za mnoge stare\xc5\xa1je poklicne rolkarje je \xc5\xbee zna\xc4\x8dilo na\xc4\x8dtovanje kariere, prera\xc4\x8dunavanje rizika in posvetovanje s sponzorji. Vse to veliko pripomore v primeru po\xc5\xa1kodbe, ker jo lahko tako delno prikrijejo. Jamie Thomas, ki je poklicni rolkar \xc5\xbee od za\xc4\x8detka devetdesetih, ima vedno shranjenih od 25 do 50 slik, ki mu zado\xc5\xa1\xc4\x8dajo, da ohranja svojo prisotnost v medijih tudi takrat, ko je po\xc5\xa1kodovan.\n_START_SECTION_\nUpokojitev\n_START_PARAGRAPH_\nSlabost poklicnega rolkanja je tudi, da \xc4\x8dlovek ne more (poklicno) rolkati do takih starosti, kot jih dosegajo\xc2\xa0\xc2\xbbnormalni\xc2\xab\xc2\xa0delavci. Trenutno so najstarej\xc5\xa1i poklicni rolkarji stari okoli 40 let (pribli\xc5\xbeno toliko je staro tudi rolkanje samo), npr. Tony Hawk in Rodney Mullen._NEWLINE_Konec kariere lahko za rolkarja pomeni huj\xc5\xa1a po\xc5\xa1kodba (npr. zlom), vendar se jih ve\xc4\x8dina vrne, med tem \xc4\x8dasom pa jih finan\xc4\x8do \xc5\xa1e vedno podpirajo sponzorji. Nekateri se po huj\xc5\xa1ih po\xc5\xa1kodbah umaknejo iz poklicnega rolkanja, a \xc5\xa1e vedno rolkajo rekreativno in/ali dobijo slu\xc5\xbebo v rolkarski industriji._NEWLINE_Po tem, ko se umaknejo iz aktivnega rolkanja, mnogo rolkarjev pridobi\xc2\xa0\xc2\xbbstatus legende\xc2\xab\xc2\xa0in ve\xc4\x8dkrat obdr\xc5\xbeijo po en model (grafike) pri firmi, ki pa je ne menjujejo tako pogosto, kot drugi (aktivni). Nekatera podjetja imajo tudi po cele ekipe\xc2\xa0\xc2\xbblegend\xc2\xab, ki jih je mogo\xc4\x8de tr\xc5\xbeiti zaradi njihove zapu\xc5\xa1\xc4\x8dine rolkanju in\xc2\xa0\xc2\xbbnesmrtne\xc2\xab\xc2\xa0popularnosti._NEWLINE_Po letu 2000 so nekateri\xc2\xa0\xc2\xbbupokojeni\xc2\xab\xc2\xa0rolkarji skupaj s svojimi sponzorji obudili tudi stare oblike rolk (ne pa le grafike) za stare nostalgike, ki jih dana\xc5\xa1nje rolkanje zelo ne privla\xc4\x8di. Temu so sledili tudi poligoni za rolkanje, ki so za\xc4\x8deli vklju\xc4\x8devati tudi kopije starej\xc5\xa1ih objektov.'